इनमें सबसे पहले नाम आता है आलिया भट्ट का, जो अभी महज़ 21 साल की हैं, लेकिन इस उम्र में आलिया को बेहतरीन अभिनेत्री का तमगा मिल गया है। 2012 की फ़िल्म ‘स्टूडेंट्स ऑफ़ द इयर’ से बॉलीवुड में डेब्यू करने वाली आलिया की इस साल दो फ़िल्में आ चुकी हैं- ‘हाइवे’ और ‘2 स्टेट्स’। दोनों फ़िल्मों में आलिया के काम की तारीफ़ हुई। इसके बाद आलिया अपने करियर की पहली रोमांटिक कॉमेडी फ़िल्म ‘हम्पटी शर्मा की दुल्हनिया’ में दिखाई देंगी। शाहिद कपूर के साथ आलिया विकास बहल की ‘शानदार’ के लिए भी फाइनल की गई हैं।